Dhimmi biraa kana waliin kan caqafamu qabu sirna bulchiinsa seera dhaaltummaa keessatti dhaaltummaa afaaniin dhaamoon dabarfamuun ala qabeenya jiru dhaamoo akkaataa kamiinuu dabarsuun kan eeyyamamee dha. Haa ta'u malee dhimma lafaa ilaalchisee dhaamoo taasifamuun namootni darbuufi danda'u seeroota addaa dhimma kanaaf bahan irratti kan hundaa'u ta'uusaa yaadachiisuun barbaachisaa dha. Dhimma lafaa irratti dhaalaa namoonni ta'an du'aa waliin maatii, du'aa kan xoora waliin kan jitaatan; galii biraa kan hin qabne akka ta'an kan eeggamu yoo ta'u qabeenya biroo ilaalchisee garuu dhaalaa ta'uudhaaf kuni dirqama miti.